### 5.     Ændringer i Kalundborg Forsynings vedtægter

**Åbent**

Sagsnr.: 326-2020-15661       J.nr.: 13.00.00           Dokumentnr.:
326-2020-185726

**Sagstype**

Beslutning

**Resume og sagens baggrund**

[adresse] har et ønske om at ændre vedtægterne
for alle selskaberne i forsyningen på to punkter. Det drejer sig om en
bestemmelse i vedtægterne om udlodning, og en om antallet af
bestyrelsesmedlemmer.

Den første ændring er begrundet i et krav om, at man skal
være en nonprofitorganisation, for at opnå tilskud i forbindelse med
EU-projekter. Forsyningen oplever nemlig, at der sås tvivl om, hvorvidt
Forsyningen er non-profit på grund af muligheden for udlodning.

Den anden ændring er begrundet i et ønske om at bringe
bestemmelsen om antallet af bestyrelsesmedlemmer i overensstemmelse med
praksis. Kommunalbestyrelsen skal med denne sag tage stilling til de forslåede
ændringerne som ejer og direkte berørt.

**Indstillinger**

Kommunaldirektøren indstiller at

1.    ændringen i
vedtægterne pkt. 3.5 (d) tiltrædes

2.    ændringen i
vedtægten pkt. 4.1.d i [adresse] og pkt. 4.2 i de øvrige selskaber
tiltrædes

3.    ændringen i
vedtægten pkt. 5.2 i Holdingselskabet og pkt. 6.3 i de øvrige selskaber
tiltrædes

**Behandling**

Økonomiudvalget, Kommunalbestyrelsen

**Sagsfremstilling**

[adresse] deltager fra tid til anden i
EU-projekter, hvor det er muligt for deltagerne at få finansieret alle
udgifter, hvis man er en nonprofitorganisation.

Det betragter Forsyningen sig selv som, pga. af reguleringen
af sektoren og hvile-i-sig-selv princippet. Det er dog blevet draget i tvivl i
et konkret projekt i Spildevand A/S, fordi det fremgår af punkt 3.5 (d) i
selskabets vedtægter, at der kan ske udlodning. Konsekvensen er at Forsyningen
højst vil kunne få refunderet 75 pct. af udgifterne.

På baggrund heraf har bestyrelsen i Kalundborg Forsyning et
ønske om, at formuleringen omkring udlodning udgår af vedtægterne for alle
selskaberne.

Der har ikke tidligere fundet udlodning sted i selskabernes
historie og hvis der foretages udlodning, vil det, som reglerne er i dag, føre
til en reduktion af Kalundborg Kommunes bloktilskud efter den såkaldte
”Stop-lov”.

Konkret foreslår Forsyningen at punkt 3.5 d), hvor der står
at Generalforsamlingen skal godkende beslutning om udlodning, udgår og at punkt
6.3. *”Udbytte kan kun udbetales i det omfang ….”* som konsekvens også
udgå. Bestemmelsen er identisk i alle selskaberne.

Forsyningen er derudover blevet opmærksom på, at angivelsen
af antallet af bestyrelsesmedlemmer valgt af generalforsamlingen i jf. 4.2,
ikke er i overensstemmelse med det faktiske antal. I realiteten udpeges der
seks (kommunalbestyrelses)medlemmer af generalforsamlingen, selv om der i
vedtægter står et varieret antal, mellem 3-11. Det foreslås derfor, at
vedtægterne i alle selskaberne tilpasses de faktiske forhold.

Det vil indebære en ændring af punkt 4.2., så det fremgår,
at der vælges 6 medlemmer af generalforsamlingen i alle selskaber.

I Holding selskabet drejer det sig om punkterne 3.5 d), 4.1
d) og 5.2.

De ændringer som forsyningens bestyrelse foreslå er i
overensstemmelse med samarbejdsaftalen mellem Kalundborg Forsyning og
Kalundborg Kommune, i det det bemærkes at for så vidt angår
bestyrelsesmedlemmer fremgår det af samarbejdsaftalen pkt. 7.1, at kommunen
skal udpege 3-8 medlemmer af bestyrelsen.

Hvis Kommunalbestyrelsen kan godkende ændringerne i
vedtægterne, vil bestyrelsen i Forsyningen, efterfølgende forelægge ændringerne
for generalforsamlingen til godkendelse.

Vedtægterne med markerede forslåede ændringer vedlægges som
bilag.

**Økonomiske konsekvenser**

Ingen økonomiske konsekvenser idet kommunen ikke har måtte
modtage udbytte uden der er blevet foretaget modregning, som følge af
stop-loven.

**Økonomiudvalgets møde den 20.
maj 2020:**

Anbefales idet det tydeliggøres i vedtægterne for samtlige
selskaber, at bestyrelsesmedlemmer som udpeges af kommunalbestyrelsen i
Kalundborg Kommune, er betinget af medlemskabet af kommunalbestyrelsen.

**Bilag**

|  |  |
| --- | --- |
| Overfladevand - vedtægter 27.5.2020 | 326-2020-187027 |
| Renseanlæg - vedtægter 27.5.2020 | 326-2020-187025 |
| Forsyning - vedtægter 27.5.2020 | 326-2020-187017 |
| Varmeforsyning vedtægter - 25.5.2020 | 326-2020-187023 |
| Holding - vedtægter 27.5.2020 | 326-2020-187024 |
| Spildevandsanlæg vedtægter 27.5.2020 | 326-2020-187021 |
| Vandforsyning - vedtægter 27.5.2020 | 326-2020-187019 |